রামকৃষ্ণ পরমহংসের শিক্ষা
রামকৃষ্ণ পরমহংস (১৮৩৬-১৮৮৬) ছিলেন ১৯শ শতাব্দীর এক বিশিষ্ট বাঙালি হিন্দু ধর্মগুরু ও জনপ্রিয় লোকশিক্ষক। তিনি সরল গ্রাম্য বাংলা ভাষায় উপমা ও নীতিগর্ভ কাহিনির মাধ্যমে ধর্মোপদেশ দান করতেন। তাঁর প্রধান শিক্ষা ছিল ঈশ্বরলাভই মানবজীবনের পরম উদ্দেশ্য, ‘কাম-কাঞ্চন’ ত্যাগ, সর্বধর্ম-সমন্বয় ও ‘শিবজ্ঞানে জীবসেবা’। রামকৃষ্ণ পরমহংসের শিক্ষার মূল উপজীব্যই ছিল একেশ্বরবাদ এবং সকল ধর্মমতের সত্যতা উপলব্ধি ও সমন্বয়।
রামকৃষ্ণ পরমহংস-বিষয়ক গ্রন্থতালিকা
"শ্রীশ্রীরামকৃষ্ণকথামৃত" গ্রন্থের ইংরেজি অনুবাদ করেন স্বামী নিখিলানন্দ। এই বইটির নাম "দ্য গসপেল অফ শ্রীরামকৃষ্ণ"। নেভেল ও লেক্স হিক্সটনের মতে, এটি প্রামাণ্য ও নির্ভরযোগ্য অনুবাদ। এই বইটি ফিলিপ এলেস্কি ও হারপারকলিন্স প্রকাশনা কর্তৃত আয়োজিত আমেরিকান বিশেষজ্ঞদের সম্মেলনে ""বিংশ শতাব্দীর ১০০টি সবচেয়ে গুরুত্বপূর্ণ ধর্মগ্রন্থে""র মর্যাদা পায়।